title: Id-Direttiva tal-Kummissjoni tas-7 ta' Ġunju 1984 li temenda l-Annessi mad-Direttiva tal-Kunsill 77/96/KEE dwar l-eżami għat-trikini (trichinella spiralis) ma’ l-importazzjoni minn pajjiżi terzi ta' laħam frisk li ġej mill-ħnieżer domestiċi

text:
Avviż Legali Importanti

|

31984L0319

Official Journal L 167 , 27/06/1984 P. 0034 - 0043 Finnish special edition: Chapter 3 Volume 17 P. 0185  Spanish special edition: Chapter 03 Volume 31 P. 0083  Swedish special edition: Chapter 3 Volume 17 P. 0185  Portuguese special edition Chapter 03 Volume 31 P. 0083

		Id-Direttiva tal-Kummissjonitas-7 ta' Ġunju 1984li temenda l-Annessi mad-Direttiva tal-Kunsill 77/96/KEE dwar l-eżami għat-trikini (trichinella spiralis) ma’ l-importazzjoni minn pajjiżi terzi ta' laħam frisk li ġej mill-ħnieżer domestiċi(84/319/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 77/96/KEE tal-21 ta' Diċembru 1976 dwar l-eżami għat-trikini (trichinella spiralis) ma’ l-importazzjoni minn pajjiżi terzi ta' laħam frisk li ġej mill-ħnieżer domestiċi [1], kif l-aħħar emendat bid-Direttiva 83/91/KEE [2], u b’ mod partikolari Artikolu 8 tagħha,Billi l-istudji riċenti ppermettew illi jiġu inventati ċerti metodi għalbiex jikxfu t-trikini fil-laħam tal-majjal; billi l-fiduċja f'dawn il-metodi mil-lat tal-protezzjoni tas-saħħa hija ekwivalenti għal dik tal-metodi eżistenti; billi għandhom għalhekk isiru ż-żidiet approprjati f'Anness I mad-Direttiva 77/96/KEE;Billi, sabiex jiġi faċilitat ix-xogħol ta' l-eżami għat-trikini, il-pajjiżi li mhumiex membri u l-Istati Membri għandhom jitħallew jagħżlu bejn il-metodi ta' l-eżami provduti;Billi jridu jsiru ċerti addattamenti tekniċi għall-metodi ta' l-eżami għat-trikini applikati kurrentement u rigward il-kondizzjonijiet li jridu jħarsu l-laboratorji mqabbda biex jikxfu t-trikini;Billi l-miżuri stabbiliti b'din id-Deċizjoni huma skond l-opinjoni tal-Kumitat Permanenti Veterinarju,ADOTTAT DIN ID-DIRETTIVA:Artikolu 1Id-Direttiva 77/96/KEE hija hawnhekk emendata kif dikjarata fl-Anness.Artikolu 2L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa għalbiex jikkonformaw ma’ din id-Direttiva mhux aktar tard mill-1 ta' Jannar 1985. Għandhom jgħarrfu lill-Kummissjoni minnufih b'dan.Artikolu 3Din id-Direttiva hija indirizzata lill-Istati Membri.Magħmula fi Brussel, fis-7 ta' Ġunju 1984.Għall-KummissjoniPoul DalsagerMembru tal-Kummissjoni[1] ĠU L 26, tal-31.1.1977, p. 67.[2] ĠU L 59, tal-5.3.1983, p. 34.--------------------------------------------------ANNESSA. Anness I huwa hawnhekk emendat kif ġej:1. Fil-punt II (a):- l-għaxar inċiż jiġi mibdul b’dan li ġej:"— sterjo-mikroskopju (li jkabbar 15 sa 40×) b’sors xieraq ta’ dawl,"- l-aħħar inċiż jiġi mibdul b’dan li ġej:"— likwidu diġestiv magħmul minn dan li ġej:10g ta’ pepsin (80 u/g FIP: Fédération internationale de pharmacie), 5 ml HCl (mill-inqas 37 %) magħmul sa litru bl-ilma tal-vit."2. Il-punt III jiġi mibdul b’dan li ġej:"III. IL-METODU LI JUŻA D-DIĠESTJONI ARTIFIĊJALI TAL-KAMPJUNI KOLLETTIVI(a) L-Apparat u r-reaġenti- sikkina u pinzetta għalbiex jinġabru l-kampjuni,- magna tal-kapuljat b’toqbiet ta’ dijametru minn 2mm sa 3mm,- flixkun Erlenmeyer ta’ 3 litri bit-tapp tal-lasktu jew tal-cotton-wool,- lenbut koniku tas-separazzjoni li jesa’ 2000ml,- waqqafa ordinarja tal-bażi A ta’ madwar 28ċm tul b’lasta ta’ 80ċm,- ċirku, b’dijametru ta’ minn 10ċm sa 11ċm li jista’ jitwaħħal mal-waqqafa,- morsa b’qabbada ċatta (23 × 40mm) li tista’ titwaħħal mal-waqqafa permezz ta’ tagħqida doppja,- għarbiel (b’qies tax-xibka ta’ 177 mikron) b’dijametru fuq barra ta’ 11-il ċm mgħammar b’xibka tar-ram isfar jew ta’ l-azzar stainless,- lenbut b’dijametru fuq ġewwa ta’ mhux inqas minn 12-il ċm,- ċilindri tal-ħġieġ tal-100 mm għall-kejl,- sterjo-mikroskopju (li jkabbar minn 15 sa 40×) b’sors xieraq ta’ dawl, jew trikinoskopju b’mejda orizzontali għall-kumpressur b’sors xieraq ta’ dawl,- meta jintuża t-trikinoskopju: jintuża friskatur biex jingħaddu l-larva li jista’ jiġi deskritt kif ġej:il-friskatur li fih jingħaddu l-larva ikun magħmul minn pjanċi ta’ l-acrylic bi ħxuna ta’ 3mm, kif ġej:(i) il-qiegħ tal-friskatur ikun 180 × 40 mm, immarkat fi kwadri,(ii) il-ġnub ikunu 230 × 20 mm,(iii) it-tarf ikun 40 × 20 mm. Il-qiegħ u t-truf għandhom ikunu mdaħħla bejn il-ġnub, biex b’hekk jiffurmaw friskatur b’żewġ udieni żgħar fiż-żewġt itruf. Il-ġenb ta’ fuq tal-qiegħ għandu jkun merfugħ minn 7mm sa 9mm mill-qiegħ tal-qafas iffurmat mill-ġnub u t-truf. Il-partijiet għandhom ikunu mwaħħla bl-użu ta’ kolla approprjata għall-materjal,- numru ta’ Petri dishes b’dijametru ta’ 9ċm (meta jintuża l-isterjo-mikroskopju) immarkati fil-qiegħ b’żoni għall-eżami fl-għamla ta’ kwadri ta’ 10 × 10mm bl-użu ta’ strument bil-ponta,- numru ta’ tankijiet ta’ 10 litri għalbiex jintużaw meta tkun applikata d-dekontaminazzjoni, bħat-trattament tal-formol, lill-apparat u lill-meraq tad-diġestjoni li jifdal fil-każ ta’ riżultati pożittivi- aċidu idrokloriku kkonċentrat (37 %),- qawwa tal-pepsina: 1: 10000 FN (il-Formulatorju Nazzjonali ta’ l-Istati Uniti)li tikkorrispondi għal 1: 12500 FB (il-Farmakopea Britannika)li tikkorrispondi għal 2000 FIP (Fédération internationale de pharmacie),- numru ta’ tilari li jistgħu jżommu 50 kampjun ta’ madwar 2g kull wieħed,- miżien eżatt sa 0,1 g.(b) Il-Ġbir tal-kampjuni1. Fil-każ ta’ karkassi sħaħ, kampjun ta’ madwar 2g li jrid jittieħed minn kolonna tad-dijaframma fit-transizzjoni lejn il-parti mmuskolata. Fin-nuqqas ta’ kolonni tad-dijaframma, kampjun ta’ l-istess daqs li jrid jittieħed mill-parti tal-kustilji tal-parti ta’ l-għadma tas-sider tad-dijaframma, mill-muskolu ta’ l-ilsien jew mill-muskolu tax-xedaq jew mill-muskolu addominali.2. Għall-qatgħat tal-laħam, kampjun ta’ madwar 2g li jrid jittieħed mill-muskolu ta’ l-iskeletru, li jkun fih ftit tax-xaħam u, fejn possibbli, viċin l-għadam jew l-għeruq.(ċ) Il-Metodu1. (i) Ġabriet sħaħ (100 kampjun kull darba)Madwar 1g ta’ kampjun għandu jittieħed minn kull wieħed mill-100 kampjun individwali mill-ħnieżer. Il-kampjun magħqud flimkien jitgħadda għal darba mill-magna tal-kapuljat.Il-laħam ikkapuljat għandu jitqieghed fi flixkun Erlenmeyer ta’ 3 litri flimkien ma’ 7g ta’ pepsina, madwar 2 litri ta’ ilma tal-vit imsaħħan għal temperatura ta’ madwar 40 sa 41 °C u 25ml ta’ aċidu idrokloriku kkonċentrat. It-taħlita għandha tiġi mħawda biex tinħall il-pepsina.Il-pH tas-soluzzjoni jrid ikun madwar 1,5 sa 2.- Għad-diġestjoni, il-flixkun Erlenmeyer għandu jiġi inkubat f’temperatura ta’ minn 40 sa 41 °C għal madwar erba’ sigħat. Il-flixkun għandu jiġi mċaqlaq regolarment matul il-ħin ta’ l-inkubazzjoni, għal mill-inqas darbtejn kull siegħa.- Is-soluzzjoni diġestita għandha tiġi ffiltrata permezz ta’ l-għarbiel għal ġol-lenbut koniku tas-separazzjoni ta’ 2 litri u titħalla mhux iddisturbata fuq il-waqqafa għal mill-inqas siegħa.- Volum totali ta’ madwar 45 ml għandu jitħalla jitferra’ għal ġo ċilindru tal-kejl u mqassam bejn tliet Petri dishes, li l-qiegħ tagħhom għandu jkun immarkat fi kwadri, bi 15-il ml f’kull dixx.- Kull Petri dish għandu jiġi eżaminat bir-reqqa għat-trikini tal-larva taħt l-isterjo-mikroskopju.- Meta jintużaw il-friskaturi fejn jingħaddu l-larva, il-45ml għandhom jiġu mqassma bejn żewġ friskaturi fejn jingħaddu l-larva u eżaminati taħt it-trikinoskopju.Il-larva tidher bħala organiżmi li jintgħarfu fid-depożitu u spiss, meta l-ilma jkun fietel, jistgħu jiġu osservati movimenti ta’ tidwir u ta’ nuqqas ta’ tidwir ta’ l-"isprall".- Id-diġestiti għandhom jiġu eżaminati hekk kif ikunu lesti. Taħt l-ebda ċirkostanza ma għandu jiġi pospost l-eżami għall-jum ta’ wara.Jekk id-diġestiti ma jkunux ċari jew ma jiġux eżaminati fi żmien 30 minuta mit-tħejjija tagħhom, għandhom jiġu ċċarati kif ġej. L-aħħar kampjun ta’ 45ml jitferra’ f’ċilindru tal-kejl u jitħalla joqgħod għal 10 minuti. Fit-tmiem ta’ dan il-ħin, jitneħħew 30ml tal-fluwidu supernatant bil-ġbid tan-nifs u l-15ml li jifdal jitwasslu għal 45ml bl-ilma tal-vit. Wara li jitħallew joqogħdu għal perjodu ieħor taż-żmien ta’ 10 minuti, 30ml ta’ fluwidu supernatant jitneħħew bil-ġbid tan-nifs u l-15-il ml li jifdal jitferrgħu għal ġo Petri dish jew għal ġo friskatur minn fejn jingħaddu l-larva għalbiex jiġu eżaminati. Iċ-ċilindru tal-kejl għandu jiġi maħsul b’10ml ilma tal-vit u dawn il-ħasliet għandhom jiġu miżjuda mal-kampjun fil-Petri dish jew fil-friskatur minn fejn jingħaddu l-larva għalbiex jiġu eżaminati.(ii) Il-ġabriet ta’ inqas minn 100 kampjunSa 15-il kampjun waħdieni jistgħu jkunu miżjuda ma’ ġabra flimkien totali ta’ 100 kampjun u jiġu eżaminati flimkien ma’ dawn il-kampjuni. Jekk jiġu eżaminati iktar minn 15-il kampjun u inqas minn 100 kampjun, il-fluwidu tad-diġestjoni għandu jitnaqqas b’mod proporzjonali.2. Fil-każ ta’ riżultat pożittiv jew dubbjuż wara l-eżami ta’ kampjun kollettiv, kampjun ieħor ta’ 20g għandu jittieħed minn kull ħanżir skond il-punt (b) ta’ hawn fuq. Il-kampjuni ta’ 20g minn ħames ħnieżer għandhom jinġabru flimkien u jiġu eżaminati bil-metodu deskritt hawn fuq. B’dan il-mod iridu jiġu eżaminati l-kampjuni ta’ 20g minn gruppi ta’ ħames ħnieżer. Meta t-trikinelli jiġu mikxufa f’kampjun miġbur flimkien minn ħames ħnieżer, għandhom jinġabru kampjuni oħra ta’ 20g mill-ħnieżer individwali fil-grupp u kull wieħed minnhom għandu jiġi eżaminat separatament bl-użu tal-metodu deskritt hawn fuq."3. Jiġu miżjuda l-punti IV, V u VI li ġejjin:"IV. IL-METODU TAD-DIĠESTJONI TAL-KAMPJUNI MIĠBURA FLIMKIEN MEGĦJUNA MEKKANIKAMENT/IL-METODU TAT-TEKNIKA TAS-SEDIMENTAZZJONI(a) L-Apparat u r-reaġenti- sikkina jew imqass sabiex jaqtgħu l-kampjuni,- tilari kull wieħed immarkat b’50 kwadru li jkunu jistgħu jżommu kampjuni ta’ bejn wieħed u ieħor 2g ta’ laħam,- mudell ta’ blender tal-laboratorju Stomacher 3500 Thermo,- boroż tal-plastik xierqa għall-blender tal-laboratorju Stomacher,- ilniebet koniċi tas-separazzjoni li jesgħu 2 litri, preferibbilment mgħammra b’tappijiet tas-sigurtà tat-teflon,- waqqafa, ċrieki u moros,- għeriebel, b’qies tax-xibka ta’ 177 mikron, b’dijametru fuq barra ta’ 11-il ċm b’xibka ta’ l-azzar stainless,- ilniebet b’dijametru fuq ġewwa ta’ mhux inqas minn 12-il ċm, sabiex iżomm l-għeriebel,- ċilindri tal-ħġieġ ta’ 100ml għall-kejl,- dispenser ta’ 25ml,- tazzi biż-żennuna li jesgħu 3 litri,- mgħarfa jew virga tal-ħġieġ sabiex tħawwad il-fluwidu tad-diġestjoni fit-tazza biż-żennuna,- siringa tal-plastik u tubu għalbiex jiġbdu l-arja,- mgħarfa tal-kejl għal 6g,- termometru eżatt sa ± 0, 5 °C fil-firxa ta’ minn 1 sa 100 °C,- vibratur, p.e. magna tal-leħja ta’ l-elettriku bir-ras imneħħija,- apparat alternant li jixgħel u jitfi f’intervalli ta’ minuta,- trikinoskopju b’mejda orizzontali jew sterjo-mikroskopju, b’sors xieraq tad-dawl,- friskatur minn fejn jingħaddu l-larva (meta jintuża t-trikinoskopju): il-friskatur li fih jingħaddu l-larva jintgħamel minn pjanċi ta’ l-akrilik bi ħxuna ta’ 3mm kif ġej:(i) il-qiegħ tal-friskatur ikun ta’ 180 × 40 mm, immarkat fi kwadri,(ii) il-ġnub ikunu ta’ 230 × 20 mm,(iii) it-tarf ikun ta’ 40 × 20 mm. Il-qiegħ u t-truf għandhom jiddaħħlu bejn il-ġnub, biex b’hekk jiffurmaw żewġ udieni żgħar fiż-żewġt itruf. Il-ġenb ta’ fuq tal-qiegħ għandu jkun merfugħ minn 7 sa 9mm mill-qiegħ tal-qafas iffurmat bil-ġnub u t-truf. Il-partijiet għandhom jiġu mwaħħla bl-użu tal-kolla approprjata għall-materjal,- numru ta’ Petri dishes b’dijametru ta’ 9ċm (meta jintuża l-isterjo-mikroskopju) immarkati fil-qiegħ b’żoni għall-eżami fl-għamla ta’ kwadri ta’ 10 × 10mm bl-użu ta’ strument bil-ponta,- soluzzjoni ta’ aċidu idrokloriku 17,5 %,- qawwa tal-pepsina 1: 10000 FN (il-Formularju Nazzjonali ta’ l-Istati Uniti)li tikkorrispondi għal 1: 12500 FB (il-Farmakopea Britannika)li tikkorrispondi għal 2000 FIP (Fédération internationale de pharmacie),- numru ta’ tankijiet ta’ 10 litri għalbiex jintużaw meta tiġi applikata d-dekontaminazzjoni, bħat-trattament tal-formol, għal ma’ l-apparat u għal-likwidu ta’ diġestjoni li jifdal fil-każ ta’ riżultati pożittivi,- miżien eżatt sa 0,1 g.(b) Il-Ġbir tal-kampjuni1. Fil-każ ta’ karkassi sħaħ, kampjun ta’ madwar 2g li jrid jittieħed minn kolonna tad-dijaframma fit-transizzjoni lejn il-parti muskolari. Fin-nuqqas ta’ kolonni tad-dijaframma, kampjun ta’ l-istess daqs li jrid jittieħed mill-parti tal-kustilja jew mill-parti ta’ l-għadma tas-sider tad-dijaframma, mill-muskolu tax-xedaq jew mill-muskolu addominali.2. Għall-qatgħat tal-laħam, kampjun ta’ madwar 2g tal-muskolu ta’ l-iskeletru li jrid jittieħed, li jkun fih ftit tax-xaħam u, fejn possibbli, viċin l-għadam jew l-għeruq.(ċ) Il-Metodu1. Il-Proċedura tad-diġestjoni(i) Ġabriet flimkien sħaħ (100 kampjun kull darba)- Il-blender tal-laboratorju Stomacher 3500 għandu jkun mgħammar b’borża tal-plastik doppja u l-kontroll tat-temperatura ffisat għal minn 40 sa 41 °C- Litru u nofs ilma msaħħan minn qabel għal temperatura ta’ madwar 32 sa 35 °C jiġi mferra’ fil-borża tal-plastik ta’ ġewwa u l-ilma msaħħan għal 40 sa 41 °C.- 25ml ta’ l-aċidu idrokloriku 17,5 % jiġi mbagħad miżjud ma’ l-ilma fl-i Stomacher.- 100 kampjun ta’ madwar 1g kull wieħed (f’temperatura ta’ minn 25 sa 30 °C) meħuda minn kull wieħed mill-kampjuni individwali, skond il-(b), jiġu mbagħad miżjuda.- jiġu fl-aħħarnett miżjuda 6g pepsina. Din l-ordni taż-żidiet għandha tinżamm b’mod strett sabiex tiġi evitata d-dekompożizzjoni tal-pepsina.- Imbagħad l-i Stomacher jitħalla jisħaq il-kontenut tal-borża għal 25 minuta.- Il-borża tal-plastik imbagħad titneħħa mill-i Stomacher u l-fluwidu tad-diġestjoni jiġi ffiltrat minn ġo l-għarbiel għal ġo tazza biż-żennuna tat-3 litri.- Il-borża tal-plastik tiġi maħsula b’madwar 100ml ilma, li mbagħad jintuża għalbiex ilaħlaħ l-għarbiel u fl-aħħarnett jiġi miżjud mal-filtrat fit-tazza biż-żennuna.Sa 15-il kampjun waħdieni jistgħu jiġu miżjuda ma’ ġabra flimkien totali ta’ 100 kampjun u jiġu eżaminati ma’ dawn il-kampjuni.(ii) Ġabriet flimkien iżgħar ta’ inqas minn 100 kampjun- Il-blender tal-laboratorju Stomacher 3500 għandu jkun mgħammar b’borża tal-plastik doppja u l-kontroll tat-temperatura mdawwar għal minn 40 sa 41 °C.- Jitħejja fluwidu tad-diġestjoni bit-taħlit ta’ madwar litru u nofs ilma ma’ 25ml aċidu idrokloriku 17,5 %. Jiġu miżjuda 6g tal-pepsina u kollox jiġi mħallat b’temperatura ta’ minn 40 sa 41 °C. Din l-ordni taż-żidiet għandha tinżamm b’mod strett sabiex tiġi evitata d-dekompożizzjoni tal-pepsina.- Mill-fluwidu tad-diġestjoni, jitkejjel volum li jikkorrispondi għal 15-il ml kull gramma tal-kampjun (p.e. għal 30 kampjun il-volum meħtieġ huwa 30 × 15ml jew 450ml) u jiġi ttrasferit għall-borża ta’ ġewwa taż-żewġ boroż tal-plastik flimkien mal-kampjuni tal-laħam ta’ madwar 1g (f’temperatura ta’ minn 25 sa 30 °C) meħuda minn kull wieħed mill-kampjuni individwali skond il-(b).- Jitferra’ l-ilma f’temperatura ta’ madwar 41 °C fil-borża ta’ barra għal volum totali fiż-żewġ boroż ta’ litru u nofs.- L-i Stomacher imbagħad jitħalla jisħaq il-kontenut tal-borża għal 25 minuta.- Imbagħad titneħħa l-borża tal-plastik mill-i Stomacher u l-fluwidu tad-diġestjoni jiġi ffiltrat mill-għarbiel għal ġot-tazza biż-żennuna tat-3 litri.- Il-borża tal-plastik tiġi maħsula b’madwar 100ml ilma, li mbagħad jintuża għalbiex ilaħlaħ l-għarbiel u fl-aħħarnett jiżdied mal-filtrat fit-tazza biż-żennuna.2. L-Irkupru tal-larva bis-sedimentazzjoni- Jiġi miżjud is-silġ (300 sa 400g ta’ taqxir tas-silġ, tas-silġ bil-qxur jew silġ imfarrak) mal-fluwidu tad-diġestjoni, li jtella’ l-volum tiegħu għal madwar 2 litri. Il-fluwidu tad-diġestjoni jiġi mbagħad imħawwad sakemm is-silġ ikun inħall.Fil-każ ta’ ġabriet flimkien iżgħar (ara l-1 (ii)), l-ammont tas-silġ għandu jitnaqqas b’mod korrispondenti.- Il-likwidu mkessaħ tad-diġestjoni jiġi ttrasferit għal ġo lenbut tas-separazzjoni ta’ 2 litri, mgħammar b’vibratur b’morsa extra.- Is-sedimentazzjoni għal 30 minuti, li matul dan il-ħin il-lenbut tas-sedimentazzjoni jiġi vvibrat intermittentement, jiġifieri minuta vibrazzjoni segwita b’minuta waqfien.- Wara 30 minuta, kampjun ta’ 60ml tas-sediment jiġi mferra’ malajr f’ċilindru tal-kejl ta’ 100ml. (Il-lenbut jiġi mlaħlaħ b’soluzzjoni ta’ deterġent wara l-użu).- Il-kampjun tas-60ml jitħalla joqgħod għal mill-inqas 10 minuti, u wara dan il-ħin is-supernatant jinġibed bin-nifs, u jħalli volum ta’ 15-il ml sabiex jiġi eżaminat għall-preżenza tal-larva.- Għall-ġbid bin-nifs, tista’ tintuża siringa li tintrema, mgħammra b’tubu tal-plastik.It-tul tat-tubu għandu jkun hekk illi 15-il ml iridu jibqgħu fiċ-ċilindru tal-kejl meta x-xfar imqabbża tas-siringa jistrieħu fuq ix-xifer taċ-ċilindru.- Il-15-il ml li jifdal jiġu mferra’ fi friskatur minn fejn jingħaddu l-larva jew f’żewġ Petri dishes u eżaminati bl-użu ta’ trikinoskopju jew sterjo-mikroskopju rispettivament.- Id-diġestiti għandhom jiġu eżaminati hekk kif ikunu lesti. Taħt l-ebda ċirkostanza ma għandu jkun pospost l-eżami għall-jum ta’ wara.Jekk id-diġestiti ma jkunux ċari, jew ma jiġux eżaminati fi żmien 30 minuta mit-tħejjija tagħhom, għandhom jiġu ċċarati kif ġej. L-aħħar kampjun ta’ 60 ml jiġi mferra’ f’ċilindru tal-kejl u jitħalla joqgħod għal 10 minuti. Fit-tmiem ta’ dan il-ħin, 45ml ta’ fluidu supernatant jinġibdu bin-nifs u l-15-il ml li jifdal jiġu miżjuda għal 45ml bl-ilma tal-vit. Wara li jitħallew joqogħdu għal perjodu ieħor taż-żmien ta’ 10 minuti, 30ml tal-fluwidu supernatant jitneħħew bil-ġbid tan-nifs u l-15-il ml li jifdal jitferrgħu għal ġo Petri dish jew għal ġo friskatur minn fejn jingħaddu l-larva għalbiex jiġi eżaminat. Iċ-ċilindru tal-kejl għandu jiġi maħsul b’10ml ilma tal-vit u dawn il-ħasliet għandhom ikunu miżjuda mal-kampjun fil-Petri dish jew fil-friskatur minn fejn jingħaddu l-larva għalbiex ikunu eżaminati.3. Fil-każ ta’ riżultat pożittiv jew dubbjuż, wara l-eżami ta’ kampjun kollettiv, għandu jittieħed kampjun ieħor ta’ 20g minn kull wied mill-ħnieżer skond il-punt (b) ta’ hawn fuq. Il-kampjuni ta’ 20g minn ħames ħnieżer għandhom jinġabru flimkien u jiġu eżaminati bil-metodu deskritt hawn fuq. B’dan il-mod, iridu jiġu eżaminati l-kampjuni minn 20 grupp ta’ ħames ħnieżer. Meta t-trikinelli jinstabu f’kampjun imħallat minn ħames ħnieżer, għandhom jinġabru kampjuni oħra ta’ 20g mill-ħnieżer individwali fil-grupp u kull wieħed għandu jiġi eżaminat separatament bl-użu tal-metodu deskritt hawn fuq.V. IL-METODU TAD-DIĠESTJONI TAL-KAMPJUNI MIĠBURA FLIMKIEN MEGĦJUNA MEKKANIKAMENT/IL-METODU TAT-TEKNIKA TA’ L-"IŻOLAZZJONI FUQ IL-FILTRU"(a) L-Apparat u r-reaġentiDawk indikati fil-metodu IV (a).It-tagħmir supplimentari ma’ dak imsemmi hawn fuq:- lenbut Gelman ta’ litru, ikkompletat b’fejn jinżamm il-filtru (dijametru ta’ 45mm),- id-diski tal-filtru; id-diski tal-filtru jikkonsistu fi:xibka tonda ta’ l-azzar stainless b’apertura ta’ 35 mikron (id-dijametru tad-diska għandu jkun ta’ 45 mm),żewġ ċrieki tal-lasktu magħmula minn lasktu oħxon 1mm (id-dijametru fuq barra għandu jkun ta’ 45mm u d-dijametru fuq ġewwa ta’ 38mm),ix-xibka tonda titqiegħed bejn iż-żewġ ċrieki tal-lasktu u titwaħħal magħhom bl-użu tal-kolla ta’ żewġ komponenti addattata għaż-żewġ materjali,- flixkun Erlenmeyer li jesa’ 3 litri u mgħammar b’tubu mal-ġenb biex jiġbed bin-nifs,- pompa bil-filtru,- boroż tal-plastik li jesgħu mill-inqas 80ml,- it-tagħmir biex jissiġilla l-boroż tal-plastik,- ir-rennilase, qawwa 1: 150000 unit soxhlet għal kull gramma.(b) Il-Ġbir tal-kampjuniAra l-metodu IV (b).(ċ) Il-Metodu1. Il-Proċedura tad-diġestjoni(i) Ġabriet flimkien sħaħ (100 kampjun kull darba)Ara l-metodu IV (ċ) (1) (i).(ii) Ġabriet flimkien iżgħar ta’ inqas minn 100 kampjunAra l-metodu IV (ċ) (1) (ii).2. L-Irkupru tal-larva bil-filtrazzjoni- Jiġi miżjud is-silġ (300 sa 400g ta’ taqxir tas-silġ, tas-silġ bil-qxur jew silġ imfarrak) mal-fluwidu tad-diġestjoni, li jtella’ l-volum għal madwar 2 litri.Fil-każ ta’ ġabriet flimken iżgħar, l-ammont tas-silġ għandu jitnaqqas b’mod korrispondenti.- Il-fluwidu tad-diġestjoni jiġi mbagħad imħawwad sakemm is-silġ ikun inħall. Il-fluwidu mkessaħ tad-diġestjoni mbagħad jitħalla għal tliet minuti sabiex il-larva tiddawwar ċrieki ċrieki.- Il-lenbut Gelman, mgħammar bil-holder tal-filtru u d-diska tal-filtru, jitwaħħal mal-fixkun Erlenymeyer imqabbad ma’ pompa bil-filtru.- Il-fluwidu tad-diġestjoni jitferra’ fil-lenbut Gelman u jiġi ffiltrat. Lejn it-tmiem tal-filtrazzjoni, il-passaġġ tal-fluwidu tad-diġestjoni minn ġol-filtru jista’ jiġi megħjun bl-applikazzjoni tal-ġbid bin-nifs permezz tal-pompa bil-filtru. Il-ġbid bin-nifs għandu jieqaf qabel ma jinxef il-filtru, jiġifieri meta jibqgħu fil-lenbut minn 2 sa 5ml tal-fluwidu.- Meta l-fluwidu tad-diġestjoni kollu jiġi ffiltrat, id-diska tal-filtru titneħħa u titqiegħed f’borża tal-plastik li tesa’ 80ml, flimkien ma’ minn 15 sa 20ml tas-soluzzjoni tar-rennilase. Is-soluzzjoni tar-rennilase ssir biż-żieda ta’ 2g ta’ rennilase ma’ 100 ml ilma tal-vit.- Il-borża tal-plastik tiġi ssiġillata għal darbtejn u titqiegħed fl-i Stomacher bejn il-borża ta’ barra u dik ta’ ġewwa.- L-i Stomacher jitħalla jisħaq għal tliet minuti, p.e. waqt li jkun qiegħed jaħdem fuq ġabra flimkien sħiħa jew mhux sħiħa.- Wara tliet minuti, il-borża tal-plastik, ikkompletata bid-diska tal-filtru u s-soluzzjoni tar-rennilase, titneħħa mill-i Stomacher u tinfetaħ b’imqass. Il-kontenut likwidu jitferra’ fi friskatur minn fejn jingħaddu l-larva jew f’Petri dish. Il-borża titlaħlaħ b’minn 5 sa 10ml ilma li jiġi mbagħad miżjud fil-friskatur minn fejn jingħaddu l-larva għall-eżami b’trikinoskopju jew f’Petri dish għall-eżami bl-isterjo-mikroskopju.- Id-diġestiti għandhom ikunu eżaminati hekk kif ikunu lesti. Taħt l-ebda ċirkostanza ma għandu jiġi pospost l-eżami għall-jum ta’ wara.NotaId-diski tal-filtru ma għandhom qatt jintużaw meta mhux nodfa għal kollox. Diski mhux nodfa ma għandhom qatt jitħallew jinxfu.Id-diski tal-filtru jistgħu jitnaddfu billi jitħallew fis-soluzzjoni tar-rennilase matul il-lejl. Qabel l-użu, għandhom jinħaslu f’soluzzjoni friska tar-rennilase bl-użu ta’ l-i Stomacher.3. Fil-każ ta’ riżultat pożittiv jew dubbjuż, wara l-eżami tal-kampjun kollettiv, għandu jittieħed kampjun ieħor ta’ 20g minn kull ħanżir skond il-punt (b) ta’ hawn fuq. Il-kampjuni ta’ 20g minn ħames ħnieżer għandhom jitħalltu u jiġu eżaminati bil-metodu deskritt hawn fuq. B’dan il-mod, jiġu eżaminati l-kampjuni minn 20 grupp ta’ ħames ħnieżer. Meta t-trikinelli jinkixfu f’kampjun miġbur flimkien minn ħames ħnieżer, għandhom jinġabru kampjuni oħra ta’ 20g minn ħnieżer individwali fil-grupp u kull wieħed għandu jiġi eżaminat separatament bl-użu tal-metodu deskritt hawn fuq.VI. IL-METODU TAT-TĦAWWID MANJETIKU GĦAD-DIĠESTJONI TAL-KAMPJUNI MIĠBURA FLIMKIEN(a) L-Apparat u r-reaġenti- sikkina u pinzetta biex jaqtgħu l-kampjuni,- tilari mmarkati f’50 kwadru kull wieħed li jistgħu jżommu kampjuni ta’ bejn wieħed u ieħor 2 g ta’ laħam,- blender Moulinette,- għodda għalbiex tħawwad manjetikament, bi pjanċa msaħħna kkontrollata bit-termostat u vireg miksija bit-teflon għalbiex iħawdu, ta’ 5ċm tul,- ilniebet koniċi li jesgħu 2 litri għas-separazzjoni,- waqqafa, ċrieki u moros,- għeriebel, b’qies tax-xibka ta’ 177 mikron, b’dijametru fuq barra ta’ 11-il ċm b’xibka ta’ l-azzar stainless,- ilniebet b’dijametru fuq ġewwa ta’ mhux inqas minn 12-il ċm, għalbiex iżommu l-għeriebel,- tazza biż-żennuna li tesa’ 3 litri,- ċilindri tal-kejl li jesgħu madwar 50ml, jew tubi ċentrifugali,- trikinoskopju b’mejda orizzontali jew sterjo-mikroskopju, b’sors xieraq ta’ dawl,- friskatur minn fejn jingħaddu l-larva (meta jintuża t-trikinoskopju): il-friskatur li fih jingħaddu l-larva huwa magħmul minn pjanċi ta’ l-akrilik bi ħxuna ta’ 3mm kif ġej:(i) il-qiegħ tal-friskatur ikun ta’ 180 × 40 mm, immarkat fi kwadri,(ii) il-ġnub ikunu ta’ 230 × 20 mm,(iii) it-tarf ikun ta’ 40 × 20 mm. Il-qiegħ u t-truf għandhom jiddaħħlu bejn il-ġnub, biex b’hekk jiffurmaw żewġ udieni żgħar fiż-żewġt itruf. Il-ġenb ta’ fuq tal-qiegħ għandu jkun merfugħ minn 7 sa 9mm mill-qiegħ tal-qafas magħmul mill-ġnub u t-truf. Il-partijiet għandhom ikunu mwaħħla bl-użu tal-kolla approprjata għall-materjal,- numru ta’ Petri dishes b’dijametru ta’ 9ċm (meta jintuża l-isterjo-mikroskopju) immarkati fil-qiegħ f’żoni kwadri ta’ 10 × 10mm għall-eżaminazzjoni bl-użu ta’ strument bil-ponta,- fuljetta ta’ l-aluminju,- aċidu idrokloriku 25 %,- il-qawwa tal-pepsina: 1: 10000 FN (il-Formolarju Nazzjonali ta’ l-Istati Uniti)li tikkorrispondi għal 1: 12500 FB (il-Farmakopeja Britannika)li tikkorrispondi għal 2000 FIP (Fédération internationale de pharmacie),- ilma tal-vit imsaħħan għal minn 46 sa 48 °C,- numru ta’ tankijiet ta’ 10 litri għalbiex jintużaw meta tiġi applikata d-dekontaminazzjoni, bħat-trattament tal-formol, għal ma’ l-apparat u għal-likwidu tad-diġestjoni li jifdal fil-każ ta’ riżultati pożittivi,- miżien eżatt sa 0,1g(b) Il-Ġbir tal-kampjuni1. Fil-każ ta’ karkassi sħaħ, kampjun ta’ madwar 2g li jrid jittieħed minn kolonna tad-dijaframma fit-transizzjoni lejn il-parti muskolari. Fin-nuqqas tal-kolonni tad-dijaframma, kampjun ta’ l-istess daqs li jrid jittieħed mill-parti tal-kustilji jew mill-parti ta’ l-għadma tas-sider tad-dijaframma, mill-muskolu tax-xedaq jew mill-muskoli addominali.2. Għall-qatgħat tal-laħam, kampjun ta’ madwar 2g tal-muskolu ta’ l-iskeletru li jrid jittieħed, li jkun fih ftit tax-xaħam u, fejn possibbli, viċin l-għadam jew l-għeruq.(ċ) Il-Metodu1. (i) Il-Ġabriert flimkien sħaħ (100 kampjun kull darba)- 100 kampjun ta’ madwar 1g kull wieħed, meħuda minn kull kampjun individwali skond il-(b), jiġu mqatta’ fil-blender Moulinette. Il-blender għandu jitħaddem minn tlieta sa erba’ darbiet għal madwar sekonda kull darba.- Il-laħam imqatta’ jiġi ttrasferit għal ġo tazza biż-żennuna tat-3 litri b’10g pepsina mxerrda fuqu. 2 litri ta’ ilma tal-vit, imsaħħna minn qabel għal minn 46 sa 48 °C, jiġu mferra’ fit-tazza biż-żennuna, flimkien ma’ 16-il ml ta’ aċidu idrokloriku.- It-tidħil tal-kapuljat tal-blender Moulinette jiġi mgħaddas ripetutament fil-fluwidu tad-diġestjoni fit-tazza biż-żennuna għalbiex jitneħħa kull laħam li jkun għadu mwaħħal.- Il-virga tat-taħwid titqiegħed fit-tazza biż-żennuna u t-tazza biż-żennuna titgħatta bil-fuljetta ta’ l-aluminju.- It-tazza biż-żennuna titqiegħed fuq il-pjanċa tas-sħana msaħħna minn qabel ta’ l-għaodda li tħawwad manjetikament u jinbeda l-proċess tat-taħwid. Qabel jinbeda l-proċess tat-taħwid, l-għodda li tħawwad manjetikament għandha tiġi aġġustata għalbiex iżżomm temperatura fissa ta’ minn 44 sa 46 °C matul il-perjodu taż-żmien tal-ħidma. Matul il-proċess tat-taħwid, il-fluwidu tad-diġestjoni għandu jdur b’veloċità għolja biżżejjed għalbiex toħloq tidwir qawwi mingħajr ma jtajjar.- Il-fluwidu tad-diġestjoni jiġi mħawwad għal 30 minuta, li fit-tmiem tiegħu l-għodda li tħawwad tintefa u l-fluwidu tad-diġestjoni jitferra’ minn ġo l-għarbiel għal ġol-lenbut tas-sedimentazzjoni.- Il-fluwidu tad-diġestjoni jitħalla joqgħod fil-lenbut għal 30 minuta.- Wara 30 minuta, kampjun ta’ 40 ml tal-fluwidu tad-diġestjoni jiġi mferra’ malajr għal ġo ċilindru tal-kejl jew tubu ċentrifugu.- Il-kampjun ta’ 40ml jitħalla joqgħod għal 10 minuti, li fl-aħħar tagħhom jinġibdu bin-nifs 30ml tas-supernatant, hekk li jitħalla volum ta’ 10ml.- Il-kampjun ta’ 10ml ta’ sediment li jifdal jitferra’ fi friskatur minn fejn jingħaddu l-larva jew f’Petri dish.- Imbagħad iċ-ċilindru jew it-tubu ċentrifugu jitlaħlaħ b’madwar 10ml ilma tal-vit li jrid jiżdied mal-kampjun fil-friskatur minn fejn jingħaddu l-larva jew il-Petri dish. Wara dan, il-kampjun jiġi eżaminat bi trikinoskopju jew sterjo-mikroskopju rispettivament.- Id-diġestiti għandhom jiġu eżaminati hekk kif ikunu lesti. Taħt l-ebda ċirkostanza ma għandu l-eżami jiġi pospost għall-jum ta’ wara.Jekk id-diġestiti ma jiġux eżaminati fi żmien 30 minuta mit-tħejjija tagħhom, għandhom jiġu ċċarati kif ġej. Il-kampjun ta’ l-aħħar ta’ madwar 40ml jitferra’ f’ċilindru tal-kejl u jitħalla joqgħod għal 10 minuti, hekk li wara dan il-ħin 30ml ta’ fluwidu supernatant jitneħħew u jħallu volum ta’ 10ml. Dan il-volum jiġi mtella’ għal sa 40ml b’ilma tal-vit. Wara li jitħalla joqgħod għal perjodu ieħor taż-żmien ta’ 10 minuti, 30ml tal-fluwidu supernatant jinġibdu bin-nifs u jħallu volum ta’ 10ml ġo Petri dish jew ġo friskatur minn fejn jingħaddu l-larva sabiex jiġi eżaminat. Iċ-ċilindru tal-kejl għandu jkun maħsul b’10ml ilma tal-vit u dawn il-ħasliet għandhom jiġu miżjuda mal-kampjun fil-Petri dish jew fil-friskatur minn fejn jingħaddu l-larva għalbiex jiġu eżaminati.Jekk is-sediment jinstab li mhux ċar meta jiġi eżaminat, il-kampjun għandu jitferra’ f’ċilindru tal-kejl u mimli sa 40ml b’ilma tal-vit u mbagħad għandha tiġi segwita l-proċedura ta’ hawn fuq.(ii) Il-Ġabriet flimkien ta’ inqas minn 100 kampjunMeta meħtieġ, sa 15-il kampjun ta’ 1g kull wieħed jistgħu jkunu miżjuda ma’ ġabra flimkien totali ta’ 100 kampjun u eżaminati flimkien ma’ dawn il-kampjuni skond iċ-(ċ) (1) (i). Aktar minn 15-il kampjun għandhom ikunu eżaminati bħala ġabra flimkien sħiħa. Għall-ġabriet flimkien ta’ sa 50 kampjun, il-fluwidu tad-diġestjoni jista’ jitnaqqas għal litru.2. Fil-każ ta’ riżultat pożittiv jew dubbjuż wara l-eżami ta’ kampjun kollettiv, għandu jittieħed kampjun ieħor ta’ 20g minn kull ħanżir skond il-punt (b) ta’ hawn fuq. Il-kampjuni ta’ 20g minn ħames ħnieżer għandhom jiġu miġbura flimkien u eżaminati bil-metodu deskritt hawn fuq. B’dan il-mod, iridu jkunu eżaminati kampjuni minn 20 grupp ta’ ħames ħnieżer. Meta jiġu mikxufa t-trikinelli f’kampjun miġbur flimkien ta’ ħames ħnieżer, għandhom jiġu miġbura kampjuni oħra ta’ 20g minn ħnieżer individwali fil-grupp u kull wieħed għandu jiġi eżaminat separatament bl-użu tal-metodu deskritt hawn fuq."B. Il-paragrafu 1 tal-Kapitolu I ta’ Anness II huwa hawnhekk emendat kif ġej:1. It-test tal-punt (b) jiġi mibdul b’dan li ġej:"(b) kamra ta’ l-eżami li tissakkar u mgħammra tajjeb li tkun tista’ tiddallam meta jsir l-eżami bit-trikinoskopju;"2. Il-punt (f) jiġi mħassar; il-punti (g), (h), (i), (j), (k), (l), (m) u (n) jiġu rispettivament (f), (g), (h), (i), (j), (k), (l) u (m).3. It-test tal-punt (g) il-ġdid jiġi mibdul b’dan li ġej:"(ġ) kamra tal-ħasil għall-ħasil u d-diżinfezzjoni tat-tagħmir għall-eżaminazzjoni (p.e. il-kontenituri għall-kampjuni, il-kumpressuri, is-skieken u l-imqassijiet), bi:- għata ta’ l-art li ma jgħaddix ilma minnha li ma titmermirx u faċli titnaddaf u tiġi ddiżinfettata,- ħitan lixxi li, sa għoli ta’ mill-inqas 2m, ikunu mgħottija b’kisja jew żebgħa li jistgħu jinħaslu u ta’ kulur ċar.Din id-dispożizzjoni ma hemmx għalfejn tiġi applikata meta jintużaw il-metodi indikati fil-punti II, III, IV, V, VI ta’ Anness I sakemm il-laboratorji jkunu mgħammra bi friskatur tat-toqba kbir u mgħammar biżżejjed għad-drenaġġ."--------------------------------------------------


title: Id-Direttiva tal-Kunsill tas-17 ta’ Mejju 1977 dwar l-approssimazzjoni tal-liġijiet ta’ l-Istati Membri dwar il-mezzi ta’ rmunkar ta’ vetturi bil-mutur

text:
Avviż Legali Importanti

|

31977L0389

Official Journal L 145 , 13/06/1977 P. 0041 - 0042 Finnish special edition: Chapter 13 Volume 7 P. 0044  Greek special edition: Chapter 13 Volume 6 P. 0050  Swedish special edition: Chapter 13 Volume 7 P. 0044  Spanish special edition: Chapter 13 Volume 7 P. 0056  Portuguese special edition Chapter 13 Volume 7 P. 0056

		Id-Direttiva tal-Kunsilltas-17 ta’ Mejju 1977dwar l-approssimazzjoni tal-liġijiet ta’ l-Istati Membri dwar il-mezzi ta’ rmunkar ta’ vetturi bil-mutur(77/389/KEE)IL-KUNSILL TAL- KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100 tiegħu,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Billi l-ħtiġiet tekniċi li vetturi bil-mutur għandhom jissodisfaw skond il-liġijiet nazzjonali għandhom x’jaqsmu inter alia mal-mezzi ta’ rmunkar tagħhom;Billi dawk il-ħtiġiet ivarjaw minn Stat Membru għall-ieħor; billi hu għalhekk meħtieġ li l-Istati Membri kollha jadottaw l-istess ħtiġiet jew flimkien ma’ jew minflok ir-regoli eżistenti tagħhom, sabiex, b’mod partikolari, jippermettu li l-proċedura ta’ approvazzjoni tat-tip tal-KEE, li kienet is-suġġett tad- Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [3], tkun introdotta fir-rigward ta’ kull tip ta’ vettura;Billi l-approssimazzjoni tal-liġijiet nazzjonali dwar vetturi bil-mutur tinvoli r-rikonoxximent reċiproku mill-Istati Membri tal-kontrolli mwettqa minn kull wieħed minnhom abbażi ta’ ħtiġiet komuni,ADOTTA DIN ID-DIRETTIVA:Artikolu 1Għall-iskopijiet ta’ din id-Direttiva, “vettura” tfisser kull vettura bil-mutur maħsuba għal użu fit-triq, bil-karozzerija jew mingħajrha, li jkollha ta’ l- anqas erba’ roti u veloċità massima ddisinjata ta’ aktar minn 25 kilometru fis-siegħa, bl-eċċezzjoni ta’ vetturi li jimxu fuq il-linji, tratturi u makkinarju għall-agrikoltura jew għall-forestrija u vetturi tax- xogħlijiet pubbliċi.Artikolu 2Ebda Stat Membru ma jista’ jirrifjuta li jagħti approvazzjoni tat-tip tal-KEE jew approvazzjoni tat-tip nazzjonali ta’ vettura għal raġunijiet relatati mal-mezzi ta’ rmunkar tagħhom, jekk dawn jissodisfaw il-ħtiġiet stipulati fl-Anness.Artikolu 3Ebda Stat Membru ma jista’ jirrifjuta r-reġistrazzjoni jew jipprojbixxi l-bejgħ, id-dħul fis-servizz jew l-użu ta’ vettura għal raġunijiet relatati mal-mezzi ta’ rmunkar tagħhom, jekk dawn jissodisfaw il-ħtiġiet stipulati fl-Anness ta’ din id-Direttiva.Artikolu 4Kull emenda meħtieġa biex il-ħtiġiet ta’ dan l-Anness jiġu addattati sabiex jieħdu kont tal-progress tekniku għandhom jiġu adottati skond il-proċedura stabbilita fl-Artikolu 13 tad-Direttiva tal-Kunsill 70/156/KEE.Artikolu 51. L-Istati Membri għandhom idaħħlu fis-seħħ id-dispożizzjonijiet meħtieġa sabiex jikkonformaw ma’ din id-Direttiva fi żmien 18-il xahar min-notifikazzjoni tagħha, u għandhom jinfurmaw lill-Kummissjoni minnufih b’dan.2. L-Istati Membri għandhom jiżguraw li t-test tad-dispożizzjonijiet leġislattivi li jadottaw fil-qasam irregolat minn din id-Direttiva jkun ikkomunikat lill-Kummissjoni.Artikolu 6Din id-Direttiva hija indirizzata lill-Istati Membri.Magħmula fi Brussell, fis-17 ta’ Mejju 1977.Għall-KunsillIl-PresidentJ. Silkin[1] ĠU C 76, tas-7.4.1975, p. 37.[2] ĠU C 248, tad-29.10.1975, p. 24.[3] ĠU L 42, tat-23.2.1970, p. 1.--------------------------------------------------ANNESSMEZZI TA’ L-IRMONKAR1. Numru1.1. Kull vettura bil-mutur għandu jkollha mezz ta’ rmunkar speċjali imwaħħal fuq quddiem, li miegħu tista’ titqabbad xi attrezzatura ta’ kollegament bħalma huma xi ħadida jew ħabel ta’ l-irmonk.1.2. Vetturi fil-kategorija M1 - kif definit fl-Anness I tad-Direttiva 70/156/KEE - ħlief għal dawk il-vetturi li m’humiex adatti għall-irmunkar ta’ tagħbijiet, għandhom jiġu mgħammra wkoll b’mezz ta’ rmunkar fuq wara.2. Stabbilità2.1. Kull mezz speċjali għall-irmonk armat fuq il-vettura għandu jkun kapaċi jiflaħ għal forza statika ta’ ġibda u kompressiva ta’ mill-anqas nofs il-piż totali awtorizzat tal-vettura, biss mingħajr it-tagħbija rmunkata li hija mqabbda magħha.--------------------------------------------------


title: Id-Direttiva tal-Kummissjoni 93/48/KEE tat-23 ta’ Ġunju 1993 li tistabbilixxi pjan li jindika l-kondizzjonijiet li għandhom jiġu mħarsa mill-materjal propagattiv tal-pjanti tal-frott u mill-pjanti tal-frott intiżi għall-produzzjoni ta’ frott, permezz tad-Direttiva tal-Kunsill 92/34/KEE

text:
Avviż Legali Importanti

|

31993L0048

Official Journal L 250 , 07/10/1993 P. 0001 - 0008 Finnish special edition: Chapter 3 Volume 52 P. 0231  Swedish special edition: Chapter 3 Volume 52 P. 0231

		Id-Direttiva tal-Kummissjoni 93/48/KEEtat-23 ta’ Ġunju 1993li tistabbilixxi pjan li jindika l-kondizzjonijiet li għandhom jiġu mħarsa mill-materjal propagattiv tal-pjanti tal-frott u mill-pjanti tal-frott intiżi għall-produzzjoni ta’ frott, permezz tad-Direttiva tal-Kunsill 92/34/KEEIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 92/34/KEE tat-28 ta’April 1992 dwar is-suq ta’ materjal propagattiv ta’ pjanti tal-frott u s-suq ta’ pjanti tal-frott intiżi għall-produzzjoni tal-frott [1], u partikolarment l-Artikolu 4 tagħha,Billi, fl-applikazzjoni tad-dispożizzjonijiet ta’ din id-Direttiva, hu xieraq li wieħed jikkunsidra ċ-ċikli ta’ produzzjoni tal-materjali differenti;Billi, permezz tal-punt (i) ta’ l-Artikolu 11 tad-Direttiva 92/34/KEE, ħtiġiet rigward id-dokument tal-fornitur li jakkompanjaw materjal propagattiv u pjanti tal-frott CAC għandhom ikunu stabbiliti fil-pjan stabbilit permezz ta’ l-Artikolu 4;Billi sistema ta’ ċertifikazzjoni għal materjal bħal dan (għal dak li jirrigwarda ċerti speċi) ġie żviluppat jew qed jiġi sviluppat f’livell internazzjonali mill-Organizzazzjoni Ewropea tal-Protezzjoni tal-Pjanti (EPPO/OEPP);Billi il-kondizzjonijiet stabbiliti f’din id-Direttiva għandhom jiġu kunsidrati bħala standard minimu aċċettabbli bħalissa meta tqis il-kondizzjonijiet kurrenti ta’ produzzjoni fil-Komunità; billi ser jiġu progressivament żviluppati u raffinati biex fl-aħħar jilħqu livell għoli ta’ kwalità;Billi l-mizuri li hemm provediment dwarhom f’din id-Direttiva huma bi qbil mal-opinjoni tal-Kumitat Permanenti għal Ġeneri u Speċi ta’ Materjal Propagattiv u Pjanti tal-Frott,ADOTTAT DIN ID-DEĊIŻJONIArtikolu 11. Din id-Direttiva tistabbilixxi l-iskeda referuta fl-Artikolu 4 tad-Direttiva 92/34/KEE, u tistabilixxi kondizzjonijiet meħtieġa għal-ittikkettjar u s-siġillar referuti fl-Artikolu 11 ta’ dik id-Direttiva.2. L-iskeda tapplika għall-uċuh li jikbru u l-materjal propagattiv (inklużi zkuk bl-għeruq), u pjanti tal-frott derivati minnhom, ta’ kull ġeneru u speċi referuti f’L-Anness II tad-Direttiva 92/34/KEE, u għal zkuk bl-għeruq ta’ ġeneri u speċi oħrajn referuti fil-punt (iii) ta’ l-Artikolu 4(1), irrispettivament mis-sistema propagattiva użata, dawk l-oġġetti minn hawn il-quddiem referuti bhala ‘il-materjal’.3. Id-dispożizzjonijiet ta’ din id-Direttiva għandhom ikunu applikati progressivament, billi jittieħed kont taċ-ċikli tal-produzzjoni tal-materjal referut fil-paragrafu 2.Artikolu 2Il-materjal għandu, meta applikabbli, jkun konformi mal-kondizzjonijiet relevanti għas-saħħa tal-pjanti kif stabbiliti fid-Direttiva tal-Kunsill 77/93/KEE2 [2].Artikolu 31. Mingħajr preġudizzju għad-dispożizzjonijiet ta’ l-Artikolu 2, fil-każ ta’ materjal CAC, il-materjal għandu jkun, mill-anqas fuq l-ispezzjoni viżiva, sostanzjalment ħieles minn organiżmi ta’ ħsara u mard li jdgħajfu l-kwalità, jew sinjali jew sintomi oħrajn, li jnaqqsu l-utilità tal-materjal propagattiv jew tal-pjanti tal-frott u li jkun partikolarment ħieles minn dawk l-organiżmi u l-mard elenkati fl-Anness rigward il-ġeneri u l-ispeċi konċernati.2. Kull materjal li juri sinjali jew sintomi visibbli ta’ organiżmi ta’ hsara jew tal-mard referut fil-paragrafu 1 waqt l-istadju tat-kabir ta’ l-uċuh għandu jkun trattat kif imiss immedjatament malli jidhru jew, meta xieraq, jkun imwarrab.3. Fil-każ ta’ materjal taċ-ċitru dawn il-ħtiġiet li ġejjin għandhom ikunu mħarsa:(i) ikun derivat minn materjal inizjali li:- jkun ġie vverifikat u nstab li ma wera l-ebda sintomi tal-virus relevanti, tal-organiżmi li jixbħu l-virus jew tal-mard elenkati fl-Anness t’hawnhekk,- ikun ġie ttestjat individwalment b’metodi xierqa għas-sejba ta’ virus, l-organiżmi li jixbħu l-virus jew tal-mard bħal dawn u jkun instab ħieles minnhom;(ii) ikun ġie kontrollat u nstab sostanzjalment ħieles minn virus, l-organiżmi li jixbħu l-virus u mard bħal dawn mill-bidu ta’ l-aħħar ċiklu tal-veġitazzjoni; u(iii) fil-każ ta’ żbir, ikun miżbur fuq zkuk bl-għeruq li m’humiex suxxettibbli għal virojdi.Artikolu 41. Il-materjal CAC ikollu identità u purtà adekwati relativi għall-ġeneru u l-ispeċi msemmija u wkoll, mingħajr preġudizzju għat-tieni sentenza ta’ l-Artikolu 9(1) tad-Direttiva 92/34/KEE, ikollu identità u purità rigward il-varjetà.2. Fil-każ ta’ varjetajiet normalment magħrufa kif referuri fil-punt(i) ta’ l-Artikolu 9(2) tad-Direttiva 92/34/KEE, l-isem uffiċjali tal-varjetà għandu jkun użat mill-fornitur.3. Fil-każ ta’ varjetajiet li huma diġa suġġetti ta’ applikazzjoni għad-drittijiet ta’ min ikabbar il-pjanti jew tar-registrazzjoni uffiċjali referiti fil-punt (1) ta’ l-Artikolu 9(2) tad-Direttiva 92/34/kEE, ir-referenza ta’ min ikabbar jew l-isem propost għandhom jintużaw sakemm tingħata l-awtorizzazzjoni.4. Fil-każ ta’ varjetajiet f’listi miżmuma mill-fornituri permess tal-punt (ii) ta’ l-Artikolu 9(2) tad-Direttiva 92/34/KEE, il-ħtieġa referuta fil-paragrafu 1 rigward il-varjetà għandha tkun bażata fuq deskrizzjonijiet dettaljati kif mogħtija fil-listi miżmuma mill-fornituri.Artikolu 5Il-materjal CAC irid ikun sostanzjalment ħieles minn kull difetti li jistgħu jnaqqsu il-kwalità tiegħu bħala materjal propagattiv jew pjanti tal-frott.Artikolu 6Fil-każ ta’ materjal pre-bażiku, bażiku u ċertifikat, il-ħtiġiet stabbiliti f’L-Artikoli 3, 4 (1) u 5 ta’ din huma applikabbli sakemm l-iskemi taċ-ċertifikazzjoni referuti fl-Artikolu 7 ma jimponux kondizzjonijiet aktar iebsa.Artikolu 7Sakemm tkun stabbilita skema ta’ ċertifikazzjoni tal-Komunità, il-materjal pre-bażiku, bażiku u ċertifikat għandu jissodisfa l-kondizzjonijiet għal kull kategorija rispettiva kif elenkata fi skemi nazzjonali ta’ ċertifikazzjoni basta li dawn ikunu konformi, sakemm hu possibbli, ma skemi internazzjonali eżistenti ta’ ċertifikazzjoni.Artikolu 81. Id-dokument tal-fornitur rigward materjal CAC referut fl-Artikolu 11(i) tad-Direttiva 92/34/KEE għabdu jkun ta’ materjal adattat li ma jkunx intuża qabel u jkun stampat f’mill-anqas waħda mill-lingwi tal-Komunità. Ikollu fih dawn l-intestaturi informattivi:(i) l-indikazzjoni "kwalità KEE";(ii) l-indikazzjoni tal-kodiċi ta’ l-Istat Membru tal-KEE;(iii) l-indikazzjoni tal-korp uffiċjali responsabbli jew il-kodiċi distintiv tiegħu;(iv) in-numru ta’ reġistrazzjoni jew ta’ l-akkreditament;(v) l-isem tal-fornitur;(vi) in-numru individwali tas-serje, tal-gimgħa jew tal-grupp;(vii) id-data ta’ ħruġ tad-dokument tal-fornitur;(viii) l-isem botaniku;(ix) l-isem tal-varjetà: fil-każ ta’ zkuk bl-għeruq, l-isem il-varjetà jew id-desinjazzjoni tagħha;(x) il-kwantità;(xi) il-kategorija;(xii) fil-każ ta’ l-importazzjoni minn pajjiżi terzi permezz ta’ l-Artikolu 16(2) tad-Direttiva 92/34/KEE, isem il-pajjiż fejn sar il-qtugħ.2. Meta l-materjal hu akkumpanjat minn passaport ta’ pjanti skond id-Direttiva tal-Kummissjoni 92/105/KEE [3], dan il-passaport jista, jekk il-fornitur hekk jixtieq, iservi ta’ dokument tal-fornitur kif referut fil-paragrafu 1. B’dana kollu l-indikazzjoni ‘kwalità KEE’ u indikazzjoni tal-korp uffiċjali responsabbli permezz tad-Direttiva 92/34/KEE għandu jingħata flimkien ma’ referenza għall-isem tal-varjetà jew taz-zkuk bl-għeruq u l-kategorija. Fil-każ ta’ importazzjoni minn pajjiżi terzi permezz ta’ l-Artikolu 16(2) tad-Direttiva 92/34/KEE, l-isem tal-pajjiż tal-qtugħ għandu wkoll ikun mogħti. Din l-informazzjoni tista’ tkun fl-stess dokument bħal ma hu l-passaport ta’ pjanti imma separata b’mod ċar.Artikolu 91. Il-kondizzjonijiet tal-ittikkettjar u s-siġillar tal-materjal kwalifikat bħala pre-bażiku, bażiku jew ċertifikat permezz tal-punt (ii) ta’ l-Artikolu 11 tad-Direttiva 92/34/KEE, huma dawk stabbiliti fl-iskemi nazzjonali taċ-ċertifikazjoni referuti fl-Artikolu 7 tiegħu.2. L-Istati Membri għandhom b’dana kollu jassiguraw li l-ittikkettjar uffiċjali bħal dan ma jinkludix l-informazzjoni kollha stabbilita fl-Artikolu 8(1) ta’ din, bl-eċċezzjoni ta’ l-intestaturi (iv), (v) u (vii), dik l-informazzjoni għandha tkun miżjuda. Apparti minn hekk, l-indikazzjoni jekk il-materjal hux ‘ħieles minn virus’ jew ‘ittestjat kontra l-virus’ għandha tingħata wkoll.Artikolu 101. L-Istati Membri għandhom idaħħlu fis-seħħ il-liġijiet, ir-regolamenti jew id-dispożizzjonijiet amministrattivi meħtieġa biex ikunu konformi din id-Direttiva mhux iktar tard mill-31 ta’ Diċembru 1993. Huma għandhom minnufih jinformaw b’dan lill-Kummissjoni.Meta l-Istati Membri jadottaw dawn id-dispożizzjonijiet, dawn għandhom ikollhom refernza ghal din id-Direttiva jew ikunu akkumpanjati b’din ir-referenza fil-wat tal-publikazzjoni ufiċjali tagħhom. Il-proċedura għal din ir-referenza għandha tkun adottata mill-Istati Membri.2. L-Istati Membri għandhom jikkomunikaw lill-Kummissjoni it-test tad-dispożizzjonijiet tal-ligi domestika li huma jadottaw fil-qasam kopert b’din id-Direttiva.Artikolu 11Din id-direttiva hija ndirizzata lill-Istati Membri.Magħmula fi Brussel, it-23 ta’ Ġunju 1993.Għall-KummissjoniRENE SteichenMembru tal-Kummissjoni[1] ĠU L 157, ta’ l-10.6.1992, p. 10.[2] ĠU L 26, tal-31.1.1977, p. 20.[3] ĠU L 4, tat-8.1.1993, p. 22.--------------------------------------------------L-ANNESSLISTA TA’ ORGANIŻMI TA’ ĦSARA U MARD SPEĊIFIKU LI JISTGĦU JAFFETTWAW IL-KWALITÀGenus jew speċi | Organiżmi u mard speċifiċi li jagħmlu ħsara |–Citrus aurantifolia (Christm) Swing–Citrus Limonn L. Burm. F–Citrus paradisi Macf.–Citrus reticulata Blanco–Citrus sinensis (L.) Osbeck | Insetti, miti u nematojdi f'kull stadju ta' l-iżvilupp tagħhom Aleurothrixus floccosus (Mashell)Meloidogyne spp.Parabemisia myricae (Kuwana)Tylenchulus semipenetrans |Fungi (faqiegħ) Phytophthora spp. |Virus u organiżmi bħal virus, u partikolarme nt Weraq taċ-ċitru rugoseMard li jinduċi s-sintomi tal-weraq ġdid qisu psorosis bħal ngħidu aħna: psorosis, tikka forma ta' ċurkett, cristacortis, impietratura, ħanek konkaviVarjegazzjoni infettużaVirojdi bħal exocortis, cachexiaxloporosis |–Corylus avellana | Insetti, miti u nematodi f'kull stadju ta' l-iżvilupp tagħhom Epidiaspis leperiiEriphis avellanaePseudaulacaspis pentagonaQuadraspidiotus perniciosus |Batteria Agrobacterium tumefaciansXanthomonas campestris pv. corylina |Fungi (faqqiegħ) Armillariella melleaChondrostereum purpureumNectria galligenaPhyllactinia guttataVerticillium spp. |Virus u organiżmi bħal virus, u partikularment Il-virus mużajk tat-tuffieħHazel maculatura lineare MLO |–Cydonia Miller–Pyrus communis L. | Insetti, miti u nematodi f'kull stadju ta' l-iżvilupp tagħhom Anarsia lineatellaEriosoma lanigeriumInsetti tal-qoxra, partikolarment:Epidiaspis leperii, Pseudaulacaspis pentagona, Quadraspidiotus perniciosus |Batteria Agrobacterium tumefaciensPseudomonas syringae pv. syringae |Fungi (faqqiegħ) Amillariella melleaChondrostereum purpureumNectria galligenaPhytophthora spp.Rosellinia necatrixVerticillium spp. |Virus u organiżmi bħal virus Kollha |–Fragaria x ananassa duch | Insetti, miti u nematodi f'kull stadju ta' l-iżvilupp tagħhom Aphelenchoides spp.Ditylenchus dispaciTarsonemidae |Fungi (faqqiegħ) Phtophthora cactorumVerticillium spp. |Virus u organiżmi bħal virus, u partikolarment Il-werqa ħadra tal-frawli MLO |–Juglans regia L. | Insetti, miti u nematodi f'kull stadju ta' l-iżvilupp tagħhom Insetti tal-qoxra, partikolarment:Epidiaspis leperii, Pseudaulacaspis pentagona, Quadraspidiotis perniciosus |Batteria Agrobacterium tumefaciensPseudomonas syringae pv. syringae |Fungi (faqqiegħ) Armillariella melleaNectria galligenaChondrostereum purpureumPhytophtora spp. |Virus u organiżmi bħal virus, u partikolarment Cherry leaf roll virus |–Malus Miller | Insetti, miti u nematodi f'kull stadju ta' l-iżvilupp tagħhom Anarsia leneatellaEriosoma lanigerumInsetti tal-qoxra, partikolarmentEpidiaspis leperii, Pseudaulacaspis pentagona, Quadraspidiotis perniciosus |Batteria Agrobacterium tumefaciensPseudomonas syringae pv. syringae |Fungi (faqqiegħ) Armillariella melleaChondrostereum purpureumNectria galligenaPhytophtora cavtorumRosellinia necatrixVenturia spp.Verticillium spp. |Virus u organiżmi bħal virus Kollha |–Olea europea | Insetti, miti u nematodi f'kull stadju ta' l-iżvilupp tagħhom Eusophera pinguisMeloidogyne spp.Saissetia oleae |Batteria Pseudomonas syringae pv. savastanoi |Fungi (faqqiegħ) Verticillium dahliae |Virus u organiżmi bħal virus Kollha |–Pistacia Vera | Fungi (faqqiegħ) Verticillium spp. |Virus u organiżmi bħal virus Kollha |–Prunus domestica L.–Prunus salicina | Insetti, miti u nematodi f'kull stadju ta' l-iżvilupp tagħhom Aculops fockeuiCapnodis tenebrionisEriophyes similisMeloidogyne spp.Insetti tal-qoxra, partikolarmentEpidiaspis leperii, Pseudaulacaspis pentagona, Quadraspidiotus perniciosus |Batteria Agrobacterium tumefaciensPseudomonas syringae pv. Mors prunorumPseudomonas syringae pv. syringae |Fungi (faqqiegħ) Armillariella melleaChondrostereum purpureumNectria galligenaRosellinia necatrixVerticillium spp. |Virus u organiżmi bħal virus, u partikolarment virus virus tal-pruna nanavirus prunus necrotic tat-tikka forma ta' ċurkett |–Prunus armeniaca (L.)–Prunus amygdalus Batsch–Prunus Petrsica (L.) Batsch | Insetti, miti u nematodi f'kull stadju ta' l-iżvilupp tagħhom Anarsia lineatellaCaġpnodis tenebrionisMeloidogyne spp.insetti tal-qoxra, partikolarmentEpidiaspis leperii, Pseudaulacaspis pentagona, Quadraspidiotus perniciosus |Batteria Agrobacterium tumefaciensPseudomonas syringae pv. Mors prunorumPseudomonas syringae pv. syringae |Fungi (faqqiegħ) Armillariella melleaChondrostereum purpureumNectria galligenaRosellinia necatrixTaphrina deformansVerticillium spp. |Virus u organiżmi bħal virus, u partikolarment virus tal-pruna nanavirus prunus necrotic tat-tikka forma ta' ċurkett |–Prunus aavium (L.)–Prunus cerasus | Insetti, miti u nematodi f'kull stadju ta' l-iżvilupp tagħhom Caġpnodis tenebrionisMeloidogyne spp.insetti tal-qoxra, partikolarmentEpidiaspis leperii, Pseudaulacaspis pentagona, Quadraspidiotus perniciosus |Batteria Agrobacterium tumefaciensPseudomonas syringae pv. Mors prunorumPseudomonas syringae pv. syringae |Fungi (faqqiegħ) Armillariella melleaChondrostereum purpureumNectria galligenaRosellinia necatrixVerticillium spp. |Virus u organiżmi bħal virus, u partikolarment virus tal-pruna nanavirus prunus necrotic tat-tikka forma ta' ċurkett |–Ribes | Insetti, miti u nematodi f'kull stadju ta' l-iżvilupp tagħhom Aphelenchoides spp.Cecidophyopsis ribis |Batteria Agrobacterium tumefaciens |Fungi (faqqiegħ) Armillariella melleaNectria cinnabarinaRosellinia necatrixVerticillium spp. |Virus u organiżmi bħal virus, u partikolarment Taqlib tal-pasolina sewdaAġent infettus tal-varjegazzjoni tal-pasolina sewda |–Rubus | Insetti, miti u nematodi f'kull stadju ta' l-iżvilupp tagħhom Aceria essigi |Batteria Agrobacterium rhizogenesAgrobacterium tumefaciensRhodococcus fascians |Fungi (faqqiegħ) Armillariella melleaDidymelia applanataPernospora rubiPhytophthora fragariae var. rubiVerticillium spp. |Virus u organiżmi bħal virus, u partikolarment Raspberry bushy dwarf virusRaspberry leaf curl virus |--------------------------------------------------


title: Direttiva tal-kummissjoni tal-14 ta’ Marzu 1983 li temenda l-Anness għad-Direttiva tal-Kunsill 79/117/KEE li tipprojbixxi t-tpoġġija fuq is-suq u l-użu tal-prodotti għall-protezzjoni tal-pjanti li jkun fihom ċerti sustanzi attivi

text:
Avviż Legali Importanti

|

31983L0131

Official Journal L 091 , 09/04/1983 P. 0035 - 0035 Finnish special edition: Chapter 3 Volume 16 P. 0071  Spanish special edition: Chapter 03 Volume 27 P. 0129  Swedish special edition: Chapter 3 Volume 16 P. 0071  Portuguese special edition Chapter 03 Volume 27 P. 0129

		Id-Direttiva tal-Kummissjonital-14 ta’ Marzu 1983li temenda l-Anness għad-Direttiva tal-Kunsill 79/117/KEE li tipprojbixxi t-tpoġġija fuq is-suq u l-użu tal-prodotti għall-protezzjoni tal-pjanti li jkun fihom ċerti sustanzi attivi(83/131/KEE)IL-KUMMISSJONI TAL-KOMUNITAJIET EWROPEJ,Wara li kunsidrat it-Trattat li jistabbilixxi l-Komunità Ekonomika Ewropea,Wara li kunsidrat id-Direttiva tal-Kunsill 79/117/KEE tal-21 ta’ Diċembru 1978 li tipprojbixxi t-tpoġġija fuq is-suq u l-użu ta’ prodotti għall-protezzjoni tal-pjanti li jkun fihom ċerti sustanzi attivi [1], u b’mod partikulari Artikolu 6 li hemm fiha,Billi l-isvilupp tal-għarfien xjentifiku u tekniku joħloq il-bżonn li jsiru ċerti emendi għall-Anness għad-Direttiva 79/117/KEE;Billi jidher xieraq li jitħassru ċertu numru ta’ derogi temporanji mill-projbizzjonijiet stabbiliti f’din id-Direttiva billi issa huma disponibbli trattamenti anqas perikolużi;Billi l-Istati Membri kollha nfurmaw lill-Kummissjoni li m’għandhomx ħsieb jew li m’għadx għandhom ħsieb li jagħmlu użu minn dawn id-derogi;Billi jidher xieraq li jiżdied l-kompost tal-organokloru kamfeċlor mal-lista ta’ sustanzi attivi projbiti billi l-użu tiegħu x’aktarx ikollu effetti ħżiena fuq is-saħħa tal-bniedem u ta l-annimali kif ukoll effetti ħżiena mhux ġustifikabbli fuq l-ambjent; billi l-Kummissjoni konsultat il-Kumitat Xjentifiku fuq il-Pestiċidi fir-rigward ta’ dan il-kompost;Billi l-miżuri li hemm provduti f’din id-Direttiva huma konformi ma’ l-opinjoni tal-Kumitat Permanenti fuq is-Saħħa tal-Pjanti,ADOTTAT DIN ID-DIRETTIVA:Artikolu 1L-Anness għad-Direttiva 79/117/KEE huwa permezz ta’ din id-Direttiva sostitwit kif ġej:1. Fil-Parti A, "Il-komposti tal-merkurju":(a) taħt il-paragrafu 4,"il-komposti tal-merkurju Alkyl", it-test tas-subparagrafu (a) huwa mibdul b’dan li ġej:"It-titbil tal-patata taż-żerriegħa";(b) taħt il-paragrafu 5, "il-komposti tal-merkurju Alkoksalkyl u aril":(aa) is-subparagrafu (a) huwa mħassar;(bb) is-subparagrafi (b), (ċ) u (d) isiru (a), (b) u (ċ) rispettivament.2. Fil-Parti B, "Il-komposti tal-organokloru persistenti":(a) taħt il-paragrafu 1,"Aldrin", it-test tas-subparagrafu (a) huwa mibdul b’dan li ġej:"It-trattament tal-ħamrija kontra Otiorrynchus fil-mixtliet u t-tħawwil ornamentali";(b) taħt il-paragrafu 4, "DDT", is-subparagrafi (a), (b), (ċ) u (e) huma mħassra;(ċ) taħt il-paragrafu 7, "Heptachlor", it-test fil-kolonna 2 huwa mħassar;(d) dan li ġej huwa miżjud fil-kolonna 1 wara l-paragrafu 8:"9. Il-Campheclor".Artikolu 2L-Istati Membri għandhom, mhux aktar tard mill-1 ta’ Ottubru 1984, iġibu fis-seħħ il-liġijiet, regolamenti u dispożizzjonijiet amministrattivi neċessarji sabiex iħarsu din id-Direttiva. Huma għandhom jinfurmaw lill-Kummissjoni dwar dan immedjatement.Artikolu 3Din id-Direttiva hija ndirizzata lill-Istati Membri.Magħmulha fi Brussel, fl-14 ta’ Marzu 1983.Għall-KummissjoniPoul DalsagerMembru tal-Kummissjoni[1] ĠU L 33, tat-8.2.1979, p. 36.--------------------------------------------------


title: Direttiva tal-kunsill tad-29 ta’ Jannar 1985 fuq l-iffinanzjament ta’ l-ispezzjonijiet tas-saħħa u l-kontroll fuq il-laħam frisk u tat-tjur

text:
Avviż Legali Importanti

|

31985L0073

Official Journal L 032 , 05/02/1985 P. 0014 - 0015 Finnish special edition: Chapter 3 Volume 18 P. 0104  Spanish special edition: Chapter 03 Volume 33 P. 0152  Swedish special edition: Chapter 3 Volume 18 P. 0104  Portuguese special edition Chapter 03 Volume 33 P. 0152

		Id-Direttiva tal-kunsilltad-29 ta’ Jannar 1985fuq l-iffinanzjament ta’ l-ispezzjonijiet tas-saħħa u l-kontroll fuq il-laħam frisk u tat-tjur(85/73/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 43 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi, biex tagħmel is-salvagwardji tas-saħħa offruti lill-konsumatur uniformi, id-Direttiva 64/433/KEE [4], kif l-aħħar emendata bid-Direttiva 83/90/KEE [5], ipprovdiet għall-implimentazzjoni ta’ l-ispezzjonijiet tas-saħħa u l-kontrolli fir-rigward tal-laħam frisk li x’aktarx ikun involut fil-kummerċ intra-Kommunitarju;Billi, biex tissalvagwardja s-saħħa umana u ta’ l-annimali fil-Komunità, id-Direttiva 72/462/KEE [6], kif l-aħħar emendata bid-Direttiva 83/91/KEE [7], tipprovdi għall-kontrolli tas-saħħa li għandhom jitwettqu mill-awtoritajiet kompetenti ta’ l-Istati Membri fuq l-importazzjoni tal-laħam frisk u għall-ispezzjonijiet li għandhom jitwettqu mill-veterinarji esperti ta’ l-Istati Membri u l-Kummissjoni fil-pajjiżi terzi esportaturi;Billi d-Direttiva 64/433/KEE għandha x’taqsam biss ma’ laħam frisk li x’aktarx ikun involut f’kummerċ inta-Kummunitarju; billi, madankollu, l-awtoritajiet ta’ l-Istati Membri introduċew il-kontrolli nazzjonali għal laħam frisk intiż biss għas-suq nazzjonali;Billi d-Direttiva tal-Kunsill 71/118/KEE [8], kif l-aħħar emendata bid-Direttiva 84/642/KEE [9], tagħmel dispożizzjoni għall-ispezzjonijiet ta’ saħħa u għall-kontrolli ta’ laħam tat-tjur frisk;Billi dawn l-ispezzjonijiet ta’ saħħa u kontrolli jagħtu lok għall-ġbir ta’ miżati li huma fil-preżent iffinanzjati b’metodi differenti fl-Istati Membri individwali; billi dawn id-differenzi jistgħu jaffetwaw il-kundizzjonijiet ta’ kompetizzjoni bejn linji ta’ produzzjoni li huma fil-parti kbira tagħhom koperti b’organizzazzjonijiet komuni tas-swieq;Billi, biex tirrimedja din is-sitwazzjoni, regoli armonizzati fuq l-iffinanzjament ta’ l-imsemmija spezzjonijiet tas-saħħa u kontrolli għandhom ikunu stabbiliti;Billi, minħabba d-dispożizzjonijiet u l-proċeduri amministrattivi ta’ maniġjar nazzjonali u finanzjar, perijodu iżjed ta’ sentejn għandu jkun mogħti biex jippermetti lir-Repubblika Ħellenika tapplika l-mekkaniżmu neċessarju għall-ġbir tal-miżati li għandhom x’jaqsmu ma l-ispezzjonijiet u l-kontrolli,ADOTTA DIN ID-DIRETTIVA:Artikolu 11. Mill-1 ta’ Jannar 1986 l-Istati Membri għandhom jassiguraw li:- miżati miġbura meta l-annimali riferuti fil-paragrafu 2 huma maqtula għall-ispejjeż li jirriżultaw mill-ispezzjonijiet tas-saħħa u l-kontrolli,- biex mill-banda waħda tassigura ekwivalenza fit-trattament kif ipprovdut fl-Artikolu 15 tad-Direttiva 71/118/KEE u mill-banda l-oħra tkopri l-ispejjeż li hemm ipprovduti fid-Direttiva 72/462/KEE, dispożizzjoni tkun magħmula għall-ġbir ta’ miżata fuq il-laħam riferut f’dawk id-Direttivi li hu importat minn pajjiżi terzi,- kwalunkwe rifużjoni diretta jew indiretta tal-miżati hu pprojbit.2. Għall-iskopijiet ta’ din id-Direttiva, "annimali" tfisser annimali domestiċi ta’ l-ispeċi li ġejjin: bovini (inkluż il-buffalo), ħnieżer, nagħaġ u mogħoż, solipeds domestiċi u tiġieġ, dundjani, il-guinea-fowl, papri u wiżż.Artikolu 21. Il-Kunsill, jaġixxi b’maġġoranza kwalifikata fuq proposta mill-Kummissjoni għandu, qabel l-1 ta’ Jannar 1986, jieħu deċiżjoni fuq il-livell standard jew il-livelli tal-miżati riferuti fl-ewwel żewġ inċiżi ta’ l-Artikolu 1(1) u fuq ir-regoli dettaljati u l-prinċipji għall-implimentazzjoni ta’ din id-Direttiva, u fuq eċċezzjonijiet possibli. Madanakollu, il-livelli tal-miżati għandhom ikunu miġbura għal-laħam li ġej minn biċċeriji li mhumiex approvati skond id-Direttiva 64/433/KEE m’għandhomx ikunu ffissati ħlief inkonnessjoni ma’ l-adozzjoni mill-Kunsill qabel id-data tar-regoli ta’ spezzjoni għal dak il-laħam.2. L-Istati Membri għandhom ikunu awtorizzati li jiġbru ammont li jeċċedi l-livell jew livelli riferuti fil-paragrafu 1 dejjem jekk il-miżata totali miġbura għal kull Stat Membru tibqa’ inqas minn jew daqs il-figura reali għall-ispejjeż ta’ l-ispezzjoni.Artikolu 3Qabel l-1 ta’ Jannar 1990 il-Kummissjoni għandha tissottometti rapport fuq l-esperjenza akkwistata, flimkien mall-proposti għall-emendi possibbli għall-Artikoli msemmijin fuq.Artikolu 4L-Istati Membri għandhm iġibu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex ikunu konformi ma’ din id-Direttiva mhux iktar tard mill-1 ta’ Jannar 1986. Huma għandhom jinfurmaw lill-Kummissjoni b’dan.Madankollu, ir-Repubblika Ħellenika għandu jkollha żmien addizzjonali ta’ sentejn biex tikkonforma mad-dispożizzjonijiet l-oħrajn.Artikolu 5Din id-Direttiva hija indirizzata lill-Istati Membri.Magħmula fi Brussel, fid-29 ta’ Jannar 1985.Għall-KunsillIl-PresidentG. Andreotti[1] ĠU C 168, tat-28.6.1984, p. 4, ĠU C 97, tad-29.4.1981, p. 12 u ĠU C 162, tat-22.6.1984, p. 10.[2] ĠU C 87, tal-5.4.1982, p. 116 u Opinjoni mogħtija fis-17 ta’ Jannar 1985 (għadha mhix pubblikata fil-Ġurnal Uffiċjali).[3] ĠU C 307, tad-19.11.1984, p. 1 u Opinjoni mogħtija fit-12 ta’ Diċembru 1984 (għadha mhix ippubblikata fil-Ġurnal Uffiċjali).[4] ĠU C 121, tad-29.7.1964, p. 2012/64.[5] ĠU L 59, tal-5.3.1983, p. 10.[6] ĠU L 302, tal-31.12.1972, p. 28.[7] ĠU L 59, tal-5.3.1983, p. 34.[8] ĠU L 55, tat-8.3.1971, p. 23.[9] ĠU L 339, tas-27.12.1984, p. 26.--------------------------------------------------